text: اس موقع پر اظہار خیال کرتے ہوئے جناب دھوترے نے ہر انفرادی شخص کے اندر اجتماعی علم کے ایک حصے کے طور پر زندگی گزارنے کے طریقوں کو فروغ دینے کی ضرورت پر زور دیا۔ انہوں نے مختلف امتحانوں میں نمبر حاصل کرنے کے بارے میں موجودہ خوف کے مسئلے کو اجاگر کیا۔ انہوں نے کہا کہ امتحان کاخوف رکھنے والی اس طرح کی تعلیم سے تھوڑی اور کم مقدار میں پڑھنے اور رٹ کر یاد کرنے کی حوصلہ افزائی ہوتی ہے۔ جس سے آخر کا ر علم کے حصول میں نقصان ہوتا ہے۔ انہوں نے کہا کہ اصل زندگی میں انسان کے اندر یہ صلاحیت ہونی چاہئے کہ وہ اپنی زندگی میں پیدا ہونے والے مختلف قسم کے حالات سے نبرد آزما ہوسکے ۔لائف اسکلس کے نئے نصاب کی اہمیت کو اجاگر کرتے ہوئے انہوں نے کہا کہ یوجی سی کے اس اقدام سے ملک کی نوجوان آبادی کی اجتماعی صلاحیت میں یقیناََ بہتری پیدا ہوگی۔